འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་ཐེག་པ་ཆེན་པོ་
ཡུམ་གྱི་ཆོ་ག་བཞུགས་སོ། །
།གཡུང་དྲུང་ལྷ་ཡི་སྐད་དུ་ན། མུ་ཡེ་ཁྲི་གསལ་ད་ར་ཕྱོད། གང་ཟག་མི་ཡི་
སྐད་དུ་ན། བཀའ་ཟབ་མོ་ཤེས་རབ་ཀྱི་ཕ་རོལ་ཏུ་ཕྱིན་པ། ཐེག་པ་ཆེན་པོ་ཡུམ་གྱི་
དཀྱིལ་འཁོར་གྱི་དོན་བསྟན་པའི་མདོ། རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་ལ་
ཕྱག་འཚལ་ལོ། །
༧ དེའི་ཚེ་དེའི་དུས་ན། སྟོན་པ་རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་དེས་
འགྲོ་བ་སེམས་ཅན་གྱི་དོན་ལ་དགོངས་ནས། མི་མཇེད་ཀྱི་འཇིག་རྟེན་ལྷོ་འཛམ་བུ་
གླིང་གི་དམིག །སོག་ཁ་བོན་གྱི་འབྱུང་གནས། སྟག་གཟིག་རྒྱལ་པོའི་ཡུལ། གནས་
མཆོག་དམ་པ་འོལ་མོ་གླིང་ཆེན་གྱི་དབུས། རྒྱལ་ས་ཕོ་བྲང་གླིང་བརྒྱད་ཀྱི་གནས་
སུ། མཛད་པ་བཅུ་གཉིས་ཀྱི་དོན་མཐར་ཕྱིན་པར་མཛད་པའི་དུས་སུ། བསྟན་པ་
རྗེས་བཞག་གི་མཛད་པའི་དུས་ལ་བབ་སྟེ། དེ་ཡང་སྤྱིར་སངས་རྒྱས་ཀྱི་བསྟན་པ་
རྗེས་སུ་བཞག་པའི་བཀའ་རབ་འབྱམས་ཐེག་པ་རྒྱ་མཚོ་ལ། བསམ་གྱིས་མི་ཁྱབ་
ཅིང་བརྗོད་ཀྱིས་མི་ལང་ཡང་། སྒོས་སུ་སེམས་ཅན་གྱི་བློ་དངོས་ཀྱི་གདུལ་བྱ་ལ་རྣམ་
པ་གསུམ་སྟེ། སྐུ་གདུང་དང་སྐུ་གཟུགས་གསུང་རབ་གསུམ་གྱིས། བསྟན་པ་རྣམ་

གསུང་རབ་སྒོ་མཛོད་རིན་པོ་ཆེའི་གླེགས་བམ།
22
གསུམ་རྗེས་སུ་བཞག་པར་མཛད་དེ། དེ་ཡང་སྐུ་གདུང་དང་སྐུ་གཟུགས་ཀྱི་བསྟན་
པ་ནི། ཀུན་ཏུ་རྒྱས་པར་སྤེལ་ཞིང་མཐའ་ཡས་པར་མཛད་དེ། དེའི་ཐུགས་བཅུད་དུ་
གྱུར་པ། བདེ་བར་གཤེགས་པའི་བཀའ་ལུང་གསུང་རབ་བོན་གྱི་རྒྱ་མཚོ་ལ། འབུམ་
འགྱུར་བྱེ་བ་རྩིས་ལས་འདས་ཀྱང་། མདོ་རུ་བསྡུས་ཤིང་གྲངས་ཀྱིས་དབྱེ་བ་ལ། མདོ་
འབུམ་གཟུངས་གསུམ་མན་ངག་དང་བཞི་རུ་གསུངས་ཏེ། དེ་ཡང་རྒྱས་པ་འབུམ་དུ་
བསྒྲགས་པ་ལས། རྒྱུད་ལུང་མན་ངག་གསང་བའི་འབུམ་ལ་བསམ་གྱིས་མི་ཁྱབ་ཅིང་
བརྗོད་ཀྱིས་མི་ལང་ཞིང་། འདོན་མཆོད་རྒྱས་པ་སྤྱི་གྲངས་ཀྱི་དོན་དུ་མཐའ་ཡས་པར་
གསུངས་ཀྱང་། དེའི་ནང་ནས་ཀུན་གྱི་མཆོག་ཏུ་གྱུར་པ། བཀའ་རྒྱ་ཆེ་བ་ཐེག་པ་ཆེན་
པོ། ཤེས་རབ་ཀྱི་ཕ་རོལ་ཏུ་ཕྱིན་པ་ཡུམ་གྱི་འབུམ་ཞེས་བྱ་བ། རི་རྒྱལ་ལྷུན་པོའི་ཕོ་
བྲང་། འོད་ཀྱི་ལྷ་རི་སྤོས་མཐོན་གྱི་རྩེ་མོ་རུ་གཏན་ལ་ཕབ་སྟེ་བཤད་པར་མཛད་དོ། །
༧ དེ་ནས་བཀའ་ཤེས་རབ་ཀྱི་ཕ་རོལ་ཏུ་ཕྱིན་པ་དེ་དག །འགྲོ་བ་སེམས་ཅན་གྱི་
དོན་དུ་ཞལ་དྲོ་བ་དང་། སངས་རྒྱས་ཀྱི་བསྟན་པ་རབ་ཏུ་བྱིན་ཆེ་བར་གནས་པ་དང་།
འཇིག་རྟེན་གྱི་ཁམས་ཀུན་བཀྲ་ཤིས་པ་དང་བདེ་ལེགས་ཆེན་པོས་ཡོངས་སུ་ཁྱབ་པར་
མཛད་པར་དགོངས་ནས། གནས་མཆོག་དམ་པ་འོལ་མོ་གླིང་ཆེན་གྱི་བྱང་ནུབ། དགེ་
རྒྱས་ཡོན་ཏན་གྱི་གླིང་ཞེས་བྱ་བར་བྱོན་ནས། རི་བོ་ཆེན་པོ་བཀྲ་ཤིས་དཔལ་བརྩེགས་
ཀྱི་མདུན། རྒྱ་མཚོ་བཀྲ་ཤིས་ཁྱུད་མོའི་གླིང་། ནགས་ཚལ་མེ་ཏོག་ཕུན་ཚོགས་ཀྱི་
གནས་ལ། གྲོང་ཁྱེར་ཆེན་པོ་ཕྱ་ར་གླིང་ཁྱུད་ཀྱི་དབུས། སྐུ་མཁར་བིང་བ་དགུ་ཐོག་
ནང་ན། བྲམ་ཟེའི་རྒྱལ་པོ་ཀུན་དགའ་བཟང་སྐྱོང་ཞེས་བྱ་བ་དང་། ཚོགས་སྦྱོར་རྒྱུའི་
ཡོན་བདག་དང་བཅས་ཏེ། མེ་ཏོག་མཛེས་པའི་གླིང་ལ་བྱོན་ནས། འཁོར་དུ་གཏོགས་
པའི་གཤེན་རབ་གཡུང་དྲུང་སེམས་དཔའ་རྣམས་དང་། སྟེང་གི་ལྷ་དང་། འོག་གི་
ཀླུ་དང་། བར་གྱི་མི་དང་། ཕྱོགས་སྐྱོང་བ་བཅུ་དང༌། རྒྱལ་པོ་ཆེན་པོ་བཞི་དང༌།
2

མདོ་སྡེ།
༼ཐ༽
ཐེག་པ་ཆེན་པོ་ཡུམ་གྱི་ཆོ་ག
འཇིག་རྟེན་གྱི་དཔལ་མགོན་རྣམས་དང་། ལྷ་མི་དགེ་བ་ལ་ཕྱོགས་པ་རྣམས་འདུས་
ཏེ། གསས་ཁང་ཆེན་པོ་པདྨ་གླིང་ཆེན་ཞེས་བྱ་བ་བཞེངས་སུ་གསོལ་ནས། དེའི་ནང་
དུ་བདེ་བར་གཤེགས་པའི་སྐུ་གཟུགས་མཐའ་ཡས་པ་དང་། གསུང་རབ་འབུམ་སྡེ་
བཀའ་རྒྱུད་དང་། ཐེག་པ་ཆེན་པོ་ཡུམ་གྱི་དོན་གཏན་ལ་ཕབ་པ་རྣམས། རིན་པོ་ཆེ་
སྣ་ལྔའི་གླེགས་བམ་དུ་སྦམས་ནས་བཞུགས་སུ་གསོལ་ཏེ། དགའ་སྟོན་དང་མཆོད་པ་
རྒྱ་ཆེན་པོར་མཛད་དོ། །
དེ་ནས་དེའི་ཚེ་དེའི་དུས་ན། འཁོར་དུ་གཏོགས་པ་རྣམས་ཀྱིས་སྟོན་པ་ལ། བླ་
ན་མེད་པའི་མཆོད་པ་རྒྱ་ཆེན་པོ་ཕུལ་ནས་འཁོར་རྣམས་ཀྱི་ནང་ནས། གཤེན་རང
གཡུང་དྲུང་སེམས་དཔའ་སེམས་དཔའ་ཆེན་པོ་ཚངས་པ་གཙུག་ཕུད་ཀྱིས། རྒྱན་དང་
ཆ་ལུགས་མཛེས་པར་བྱས་ནས་ལྷའི་མེ་ཏོག་མན་དྷ་ར་བ་ལག་ཏུ་ཐོགས་ནས་སྟོན་
པའི་དྲུང་དུ་འཁོད་དོ། །པུས་བཙུགས་ཐལ་མོ་སྦྱར་བར་བཏུད་དེ་གསོལ་པ། རྣམ་
པ་ཐམས་ཅད་མཁྱེན་པའི་སྟོན་པ་ལགས། འོག་མིན་དགའ་ལྡན་གནས་མཆོག་དམ་
པ་ནས། འགྲོ་བའི་དོན་དུ་ཆེད་བཞེས་སྤྲུལ་པའི་སྐུ། འོད་གསལ་ལྷ་ལས་རིམ་པར་
བབས་ནས་སུ། འཛམ་གླིང་སོག་ཁ་འོལ་མོ་གླིང་ཆེན་དུ། རྒྱལ་པོའི་སྲས་སུ་སྐུ་བཞེས་
འགྲོ་བའི་དོན། མཛད་པ་བཅུ་གཉིས་བཀོད་པ་རིམ་པར་མཛད། ད་ལྟའི་སྐབས་སུ་
རྗེས་བཞག་མཛད་པ་ལ། སྐུ་གདུང་སྐུ་གཟུགས་གསུང་རབ་གླེགས་བམ་གསུམ། སྤྱི་
རུ་རྒྱ་ཆེ་གྲངས་མང་བསམ་མི་ཁྱབ། བཀོད་པ་རྣམ་དག་བསམ་མཐའ་ཡས་ལགས་
ཀྱང་། སྒོས་སུ་ད་ལྟའི་དུས་དང་གནས་སྐབས་འདིར། དགེ་རྒྱས་ཡོན་ཏན་ཚོགས་
པའི་གླིང་ཆེན་དུ། གཞལ་ཡས་ཕུན་ཚོགས་པདྨ་གླིང་ཆེན་བཞེངས། བཀའ་རྒྱུད་ཕུན་
ཚོགས་རྒྱས་པ་འབུམ་དུ་གསུངས། མཛད་པ་ཕུན་ཚོགས་རྣམ་པར་རྒྱལ་བ་སྟེ། ཕུན་
ཚོགས་རྣམ་པ་གསུམ་གྱི་མཛད་པ་ཡིས། སྟེང་གི་ལྷ་དང་འོག་གི་ཀླུ་དང་ནི། བར་གྱི་
3

གསུང་རབ་སྒོ་མཛོད་རིན་པོ་ཆེའི་གླེགས་བམ།
22
མི་ལ་སོགས་པའི་འགྲོ་བ་རྣམས། དང་སྤྲོ་དང་འདྲེན་དང་བའི་ཡི་ག་བདེ། ངོ་མཚར་
ཡིད་འོང་དཔལ་འབྱོར་ཕུན་སུམ་ཚོགས། རྣམ་དག་བཀོད་པ་བསམ་མཐའ་ཡས་ནས་
སུ། རྒྱ་ཆེ་མཐའ་ཡས་ངོ་མཚར་ཆེ་ལགས་ཀྱང་། བསྟན་པ་རྣམ་གསུམ་རྗེས་སུ་བཞག་
པ་ལ། མངའ་དབུལ་ཞལ་བསྲོའི་རིམ་པར་མཛད་ནས་སུ། ཐང་ཅིག་དགེ་བའི་ལས་
མཐའ་བྱུང་མོད་ཀྱང་། ཡུན་དུ་བཀྲ་ཤིས་མཐའ་རུ་བྱིན་ཆེ་ཞིང་། བསྟན་པ་རབ་ཏུ་
གནས་པར་མི་འགྱུར་བས། བདེ་བར་གཤེགས་པའི་སྐུ་གདུང་གསུང་རབ་ལ། སྟོན་
པས་མངའ་དབུལ་ཞལ་བསྲོའི་དུས་ལ་བབ། ཅེས་གསོལ་ཏོ། །དེ་ལ་སྟོན་པས་བཀའ་
སྩལ་པ། ཞུས་པ་ལེགས་སོ་ཚངས་པ་གཙུག་ཕུད་གཤེན། ཁྱེད་ནི་སྔོན་ནས་སྒྲིབ་བྱང་
ཚོགས་རྫོགས་ཤིང་། ད་ལྟའི་དུས་འདིར་ལས་འཕྲོའི་སྟོབས་ཤུགས་ཀྱིས། སངས་རྒྱས་
བསྟན་པའི་ཞབས་འདེགས་དག་ལ་གནས། རྒྱལ་བ་བདག་དང་ཚེ་རབས་ལས་འཕྲོ་
མཐུན། ད་ཡང་བདག་གི་བསྟན་པ་མ་རྫོགས་བར། མ་འོངས་འགྲོ་བ་སེམས་ཅན་
འདུལ་དོན་དུ། རྒྱུན་ཞུགས་འབྲས་ཐོབ་འགྲོ་བའི་དོན་དུ་འགྱུར། མངོན་གྱུར་ལྐོག་
གྱུར་སྤྲུལ་པ་ཅི་ཡང་སྟོན། འགྲོ་བ་རང་མཐུན་ཆ་ལུགས་ཐབས་ཀྱིས་མཛད། ཐུགས་
རྗེ་རྒྱུན་མི་ཆད་པས་གཞན་དོན་སྐྱོང་། རང་དོན་ཕུན་སུམ་ཚོགས་པ་དག་ལྡན་
ནས། སེམས་སྐྱེད་མ་བཞིས་གཞན་དོན་མཐའ་ཡས་སྐྱོང་། མཐར་ནི་རང་གཞན་དོན་
གཉིས་མངོན་གྲུབ་ཅིང་། ཟུང་འཇུག་སྤྱོད་པས་དོན་གཉིས་མཐར་ཕྱིན་ཏེ། བདག་
དང་བཀའ་སྲོལ་གཅིག་ཏུ་བསྡུས་པ་སྟེ། འགྲོ་དོན་བསམ་མཐའ་ཡས་པ་འགྲུབ་པར་
འགྱུར། ད་ལྟའི་དུས་དང་གནས་སྐབས་འདི་དག་ལ། ཁྱེད་ནི་བདག་གི་བསྟན་པའི་
བོན་ལ་དབང་། ལྷག་པར་འཕན་ཡུལ་འདོན་མཆོད་རྣམ་གཉིས་ཀྱི། བསྟན་པ་སྤེལ་
བའི་གཤེན་པོ་ཁྱོད་ཡིན་པས། བསྟན་པའི་མངའ་དབུལ་ཞལ་བསྲོའི་རིམ་པ་རྣམས།
གཡུང་དྲུང་སྤྱོད་ལམ་ཟབ་མོ་མཆོག་འཛིན་ཅིང་། བྱང་ཆུབ་སེམས་ལྡན་ཁྱོད་ལ་
4

མདོ་སྡེ།
ཐེག་པ་ཆེན་པོ་ཡུམ་གྱི་ཆོ་ག
གཉེར་དུ་གཏད། དགེ་བའི་ལས་ལ་ཐང་ཆོད་མཐར་དབྱུང་ཞིང་། བརྩོན་ ་པ་མཐར་
ཕྱིན་འགྲུས་པས་མྱུར་དུ་སྒྲུབས། སྐལ་ལྡན་སྐྱེས་བུ་དམ་པས་གཉེར་བཞེས་ཤིག །ཅེས་
བཀའ་སྩལ་ཏོ། །
དེ་ལ་ཡང་ཚངས་པ་གཙུག་ཕུད་ཀྱིས་གསོལ་པ། རྣམ་པ་ཐམས་ཅད་མཁྱེན་པ་ཡི།
ཅིར་ཡང་སྤྲུལ་སྐུ་སྟོན་པ་ལགས། བསྟན་པའི་མངའ་དབུལ་ཞལ་བསྲོའི་རིམ། བདག་
པ་གཉེར་དུ་གཏད་ནས་སུ། ཐམས་ཅད་མཁྱེན་པས་བཀའ་གནང་བར། སྤྱི་རུ་བོན་
སྒོ་ཐེག་རྒྱུད་ཀྱིས། སྤྱི་སྒོས་ཅུང་ཙམ་ཕྱེད་ལགས་ཀྱང་། སྒོས་སུ་གང་ལ་གང་དགོས་
ཀྱིས། རབ་ཏུ་གནས་པའི་རིམ་པ་རྣམས། ཅུང་ཙམ་དབྱེ་གཤགས་མི་ཕྱེད་པས། བདེ་
བར་གཤེགས་པའི་དཀྱིལ་འཁོར་གྱི། རྫས་དང་ཡོ་བྱད་མ་ལུས་དང་། མཆོད་པའི་ཡོ་
བྱད་གྱུར་པ་རྣམས། བདག་ཅག་ཞབས་ནས་འདེགས་ལགས་ཀྱིས། བདེར་གཤེགས་
མཆོད་པའི་གོ་རིམ་གྱི། ཇི་ལྟར་འཚལ་བའི་རིམ་པ་རྣམས། ཐམས་ཅད་མཁྱེན་པས་
བཀའ་གནང་འཚལ། ཞེས་གསོལ་ཏོ། །དེ་ལ་སྟོན་པས་ཀྱང་བསྟན་པ་རྣམ་གསུམ་
རྗེས་སུ་བཞག་པའི། བདེ་བར་གཤེགས་པའི་སྐུ་གདུང་སྐུ་གཟུགས་གསུང་རབ་རྣམས།
ཞལ་བསྲོ་བ་བྱ་བ་དང་། ཕྱི་རབས་ཀྱི་གང་ཟག་རྣམས་ལ་འགྲོ་བ་དྲང་བའི་དཔེ་དང་
ཐབས་སུ་བསྟན་པའི་ཕྱིར་དུ། བཀའ་ཤེས་རབ་ཀྱི་ཕ་རོལ་ཏུ་ཕྱིན་པ་ཐེག་པ་ཆེན་པོ་
ཡུམ་གྱི་དཀྱིལ་འཁོར་གྱི་དོན་བསྟན་པར་དགོངས་ནས་འཁོར་རྣམས་ལ་བཀའ་སྩལ་
པ། གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ་ཚངས་པ་གཙུག་ཕུད།
གཞན་ཡང་མངའ་འོག་ཏུ་གཏོགས་པའི་གཤེན་རབ་གཡུང་དྲུང་སེམས་དཔའ་རྣམས།
སྤྱིར་སངས་རྒྱས་ཀྱི་བསྟན་པ་རྗེས་སུ་བཞག་པའི་དོན་རྣམ་པ་གསུམ་ནི་སྐུ་གདུང་སྐུ་
གཟུགས་གསུང་རབ་གླེགས་བམ་གསུམ་ཡིན་ཏེ། དེ་དག་འགྲོ་བ་སེམས་ཅན་གྱི་དོན་
དུ་ཡུན་དུ་བཀྲ་ཤིས་ཤིང་མཐའ་རུ་བྱིན་ཆེ་བར་བྱ་བ་དང་། སེམས་ཅན་རྣམས་སྒྲིབ་
5

གསུང་རབ་སྒོ་མཛོད་རིན་པོ་ཆེའི་གླེགས་བམ། 22
གཉིས་བྱང་ཚོགས་གཉིས་རྫོགས་པར་བྱ་བའི་ཆེད་དུ་ཕྱི་རབས་ཀྱི་གང་ཟག་རྣམས་ལ་
བསྟན་པ་བཞག་པ་དང༌། འགྲོ་བ་ཐར་པར་དྲངས་བའི་དཔེ་དང་ཐབས་སུ་བསྟན་
པའི་ཕྱིར་ན། བདེ་བར་གཤེགས་པའི་མཆོད་སྦྱིན་དཀྱིལ་འཁོར་གྱི་སྐོར་ལ་དོན་རྣམ་
པ་བཞི་རུ་འབྱུང་སྟེ། དེ་ཡང་ཀུན་དབྱིངས་རྒྱལ་བའི་དཀྱིལ་འཁོར་དང་། ཕར་ཕྱིན་
ཡུམ་གྱི་དཀྱིལ་འཁོར་དང་། ཀུན་འབྱུང་ཐབས་ཀྱི་དཀྱིལ་འཁོར་དང་། ཡོངས་རྫོགས་
ཤེས་རབ་ཀྱི་དཀྱིལ་འཁོར་དང་བཞི་རུ་འབྱུང་སྟེ། དེ་དག་རྩ་བའི་དཀྱིལ་འཁོར་རེ་
རེ་ལ་ཡང་ཡན་ལག་གི་དཀྱིལ་འཁོར་མཐའ་ཡས་པར་འབྱུང་སྟེ། སེམས་ཅན་རྣམས་
སྒྲིབ་གཉིས་བྱང་ཞིང་ཚོགས་གཉིས་རྫོགས་པའི་ཆེད་དུ་བསྟན་པའོ། །
༧ དེ་ལ་ད་ལྟའི་དུས་དང་སྐབས་ལ་བབ་སྟེ། བསྟན་པའི་མངའ་དབུལ་ཞལ་བསྲོ་
བའི་ཆོ་ག་ནི། བཀའ་ཤེས་རབ་ཀྱི་ཕ་རོལ་ཏུ་ཕྱིན་པ་ཐེག་པ་ཆེན་པོ་རྣམ་པར་དག་
པ་ཡུམ་གྱི་དཀྱིལ་འཁོར་འབྱུང་ཞིང་ཞལ་དབྱེ་སྟེ། དེ་ལ་ཡང་ཡན་ལག་སུམ་ཅུ་རྩ་
གཉིས་ཀྱིས་གཏན་ལ་དབབ་པ་ནི། དེ་ཡང་སྔོན་འགྲོ་གཞི་ཡི་ཡན་ལག་ལ། དོན་རྣམ་
པ་བཅུས་གཏན་ལ་དབབ་སྟེ། དེ་ཡང་ཐོག་མར་རྫས་བསག་པ་དང་། གཞི་གནས་
བསླང་བ་དང་། དཀྱིལ་འཁོར་བརྩིག་པ་དང་། ཆག་ཆག་གདབ་པ་དང༌། དག་
ཚངས་བྱ་བ་དང་། སྙན་གསན་དབབ་པ་དང་། ཆས་གོས་འབྷོག་པ་དང་། སྟ་གོན་
གྱི་རིམ་གྲོ་བྱ་བ་དང་། དཀྱིལ་འཁོར་བྲི་བ་དང་། རྒྱན་རྫས་དགོད་པ་དང་བཅུའོ། །
གཉིས་པ་དངོས་གཞི་ལམ་གྱི་ཡན་ལག་ལ། དོན་རྣམ་པ་བཅུ་དྲུག་གིས་གཏན་ལ་
དབབ་སྟེ། དཀྱིལ་འཁོར་བསྒོམ་པ་དང་། གདན་འབུལ་བ་དང་། སྤྱན་དྲང་བ་དང་།
དགྱེས་པ་བསྐྱེད་པ་དང་། ཁྲུས་གསོལ་བ་དང་། མངའ་དབུལ་བ་དང་། ཞལ་བསྲོ་
བ་དང་། ཕྱག་བགྱི་བ་དང་། བཤག་པ་བྱ་བ་དང་། མཆོད་པ་འབུལ་བ་དང་། སྐུ་
བསྟོད་པ་དང་། མཚན་སྤྱིར་བསྡུ་བ་དང་། འཕྲིན་ལས་བཅོལ་བ་དང་། བཀྲ་ཤིས་
6

མདོ་སྡེ།
༼ཐ
ཐེག་པ་ཆེན་པོ་ཡུམ་གྱི་ཆོ་ག
མཆོད་པ་དབུལ་བ་དང་། མཆོད་སྦྱིན་གཏང་བ་དང་། སྨོན་ལམ་གདབ་པ་ལས་
སོགས་པའོ། །གསུམ་པ་འབྲས་བུ་གྲུབ་པའི་ཡན་ལག་ལ་དྲུག་སྟེ། སྒོ་དབྱེ་བ་དང་། ལྷ་
ཞལ་བསྟན་པ་དང༌། དབང་བསྐུར་བ་དང་། ལྷ་བསྐྱོད་པ་དང་། གཞལ་ཡས་བསྡུ་
བ་དང་། བཀྲ་ཤིས་གསོལ་བ་དང་དྲུག་སྟེ། དེ་ལྟར་དུ་ཡན་ལག་སུམ་ཅུ་རྩ་གཉིས་ཀྱི་
བཀའ་སྩལ་པའོ། །
༧ དེ་ལ་ཐོག་མར་རྫས་དང་ཡོ་བྱད་བསག་པ་ནི། བདེ་བར་གཤེགས་པ་ལ་མཆོད་
པའི་རྫས་དང་། རང་བཞིན་མཁོ་མཐུན་གྱི་ཡོ་བྱད་དང་གཉིས་ཏེ། ཐོག་མར་བདེ་བར་
གཤེགས་པའི་རྫས་ལ། མར་མེ་དང་། མེ་ཏོག་དང་། དྲི་ཞིམ་བདུག་སྤོས་དང་། ལྷ་
རྫས་ཀྱི་དྲི་ཞིམ་དང༌། ཞལ་ཟས་དང་། རོ་མཆོག་དང་། རྔ་གཤང་དང༌། སྒྲ་སྙན་
དང་། རོལ་མོ་དང་། པི་ཝཾ་དང་། ཇིང་དང་། གླིང་བུ་དང་། སྒོང་དང་། ཤིང་རྟ་
དང་།རྨ་བྱ་དང་། དབལ་དར་དང་། རྒྱལ་མཚན་དང་། གདུགས་དང་། རྒྱབ་ཡོལ་
དང་། བ་དན་དང༌། ལྷབ་ལྷུབ་དང་། དར་དཔྱང་དང་། ཕྱེ་མ་དང་། འཕུར་མ་
དང་། ཅང་ཤེས་ཀྱི་རྟ་དང་། དུང་གི་གླང་པོ་དང་། མ་ཧེའི་མཛོ་དང༌། འདོད་འཇོའི་
བ་མོ་དང་། མ་རྨོས་པའི་ལོ་ཏོག་དང་། དཀར་གསུམ་དང་། མངར་གསུམ་དང༌།
མཆོད་པའི་བྱེ་བྲག་དཔག་ཏུ་མེད་པར་བསག་པའོ། །གཉིས་པ་མཁོ་མཐུན་གྱི་རྫས་ལ།
དཀྱིལ་འཁོར་གྱི་རྒྱན་རྫས་དང༌་། གཤེན་པོའི་ཆས་གོས་གཉིས་ཏེ། ཐོག་མར་དཀྱིལ་
འཁོར་གྱི་རྫས་ལ། གནམ་ལྕགས་ཀྱི་འཇོར་ཆེན་དང་། བསེའི་གཡག་པ་དང་། དུང་
གི་བྲེ་བ་དང་། རིན་པོ་ཆེའི་ཕྲད་སྩལ་དང་། པད་ཤུན་གྱི་ཐིག་ཐག་དང་། གསེར་གྱི་
ཐིག་འཇོར་དང༌། གཡུའི་ངར་སོ་དང་། རིན་པོ་ཆེའི་ས་ཕག་དང༌